এশিয়ান গেমসে এবারও স্বর্ণ পদক জয়ের দৃপ্ত প্রত্যয় বাংলাদেশের। ইনচনে তাই পাঠানো হচ্ছে দেশের সেরা টোয়েন্টি২০ ক্রিকেট দলকেই। বুধবার এমন ইঙ্গিতই দিয়েছেন বাংলাদেশ জাতীয় ক্রিকেট দলের প্রধান নির্বাচক ফারুক আহমেদ। এশিয়ান গেমস সামনে রেখে গত রবিবার প্রমীলা ক্রিকেট দল ঘোষণা করা হলেও পুরুষ দল এখনও ঘোষিত হয়নি। তবে চলতি সপ্তাহেই এশিয়ান গেমসের জন্য পুরুষ দলও ঘোষণা করে হবে বলে আভাষ দিয়েছে প্রধান নির্বাচক।